b'\n_START_ARTICLE_\nDamjan Prelov\xc5\xa1ek\n_START_SECTION_\n\xc5\xbdivljenjepis\n_START_PARAGRAPH_\n\xc5\xa0tudiral je umetnostno zgodovino na Filozofski Fakulteti v Ljubljani, kjer je leta 1969 diplomiral in 1977 doktoriral z  disertacijo o slovenskem arhitektu Ple\xc4\x8dniku. Je vodilni poznavalec arhitektovega dela v Sloveniji._NEWLINE_Od 1971 je deloval na Umetnostnozgodovinskem in\xc5\xa1titutu ZRC SAZU in ga vodil kot predstojnik med leti 1992 in 2005 in kjer je bil od 1993 znanstveni svetnik. Napisal je veliko samostojnih publikacij, strokovnih \xc4\x8dlankov in razprav s podro\xc4\x8dja arhitekture, baro\xc4\x8dne ustvarjalnosti, zlasti kiparstva in obdobja 19. stoletja, najve\xc4\x8d pa se je ukvarjal s slovenskim arhitektom Jo\xc5\xbeetom Ple\xc4\x8dnikom. Sodeloval je tudi pri pisanju enciklopedij in leksikonov. Je \xc4\x8dlan Evropske akademije znanosti in umetnosti v Salzburgu. Dvakrat je prejel Ple\xc4\x8dnikovo medaljo. Umetnostnozgodovinski in\xc5\xa1titut Franceta Steleta mu je ob sedemdesetlenici posvetil obse\xc5\xbeni ve\xc4\x8djezi\xc4\x8dni zbornik Patriae et orbi\xc2\xa0: \xc5\xa0tudije o srednjeevropski umetnosti: jubilejni zbornik za Damjana Prelov\xc5\xa1ka (2015)._NEWLINE_\xc5\xa0tiri leta je bil slovenski veleposlanik v Pragi (1998-2002). Od 2005 je bil ve\xc4\x8d let generalni direktor direktorata za kulturno dedi\xc5\xa1\xc4\x8dino ministrstva za kulturo, v obdobju, ko so sprejeli sedanjo zakonodajo. Spomeni\xc5\xa1ke slu\xc5\xbebe v svojem mandatu ni reorganiziral._NEWLINE_V mladih letih je bil uspe\xc5\xa1en \xc5\xa1portnik. Tekmoval je tudi na mednarodni ravni (olimpijske igre, svetovno prvenstvo) kanuizem na divjih vodah, v kategoriji kanu enosed). Za Jugoslavijo je nastopil na Poletnih olimpijskih igrah 1972 v M\xc3\xbcnchnu, kjer je v kanuju enosedu v slalomu osvojil 17. mesto.'